Najväčší Slovák

**Najväčší Slovák** je anketa usporiadaná Rozhlasom a televíziou Slovenska (RTVS), ktorá prebehla medzi októbrom 2018 a májom 2019. Anketa bolo prebratá z pôvodne britského formátu BBC 100 Greatest Britons. Oznámili ju 23. októbra 2018 počas tlačovej konferencie na Bratislavskom hrade. Titul Najväčší Slovák hlasovanie divákov prisúdilo generálovi Milanovi Rastislavovi Štefánikovi.

## Princíp
Nominačná fáza, počas ktorej mohli byť zaslaním SMS do súťaže nominované najväčšie osobnosti Slovenska, prebehla od 1. novembra do 20. decembra 2018. Posielať svoje tipy sa mohlo na číslo 9977 SMS správou v tvare Meno (medzera) Priezvisko nominovanej osobnosti. V jednej SMS správe bolo možné nominovať iba jednu osobnosť. Nominovať bolo možné historické ako aj žijúce osobnosti, ktoré Slováci považujú za „najväčších Slovákov.“ Cena SMS bola 1,00 Euro s DPH. Osobnosti na priečkach 100. až 61. boli postupne zverejnené počas štyroch večerov, od 27. decembra do 30. decembra 2018 na Jednotke. Ostatné osobnosti po priečku 11. boli zverejnení počas slávnostného galavečera vysielaného 1. januára 2019 na Jednotke. Moderátormi boli Adela Banášová a Štefan Chrappa (Pišta Vandal). Od skončenia galavečera bola otvorená druhá, hlasovacia fáza, kde spomedzi prvých desiatich osobností bol vybraný víťaz. Hlasovať bolo možné do 1. mája 2019.

Na odbornosť Najväčšieho Slováka má dohliadať skupina odborných garantov, vrátane historika Dušana Kováča.

## Kritika
Zaradenie Jozefa Tisa mohol byť marketingový ťah, ktorý zvýšil sledovanosť upútaviek na tento program a rozpútal diskusiu. Producent Peter Núñez citoval Kováča, podľa ktorého by „Jozef Tiso mal byť zaradený do ankety a mal by byť témou celospoločenskej diskusie – aj jeho osoba, aj jeho doba“. Tento výrok však Kováč neskôr poprel. Nasledovala potom úprava pravidiel, ktorá určila, že najväčším Slovákom podľa RTVS nemôže byť:

* právoplatne odsúdená osoba za vojnové zločiny,
* odsúdený človek za zločiny voči ľudskosti,
* odsúdená osoba za vraždu alebo vlastizradu,
* osoba, ktorá nebola rehabilitovaná.

## Pravidlá
V zmysle *Štatútu SMS hlasovania v rámci programu Najväčší Slovák*, podpísaného Jaroslavom Rezníkom, generálnym riaditeľom RTVS:

* Do hlasovania sa môžu zapojiť všetci diváci a poslucháči RTVS, ktorí využívajú siete slovenských mobilných operátorov, výlučne prostredníctvom mobilného telefónu cez SIM kartu zaslaním SMS.
* Do hlasovania sa môžu zapojiť len osoby staršie ako 18 rokov.
* V prípade akýchkoľvek pochybností o splnení pravidiel hlasovania rozhoduje vyhlasovateľ (RTVS)
* Vyhlasovateľ súťaže je oprávnený pravidlá hlasovania meniť. V takomto prípade strácajú platnosť pôvodné pravidlá hlasovania a hlasovanie sa riadi zmenenými či novými pravidlami riadne zverejnenými, a to spôsobom, ako bol zverejnený pôvodný štatút. Štatút hlasovania je zverejnený na internetovej stránke RTVS.

## Nominácie
Podľa RTVS nominácie zaslalo 24 000 divákov. Zvláštnosťou slovenskej verzie je napríklad to, že generálny riaditeľ RTVS Jaroslav Rezník osobne prezentoval osobnosť Jozefa Dekreta Matejovie, priekopníka v oblasti lesníctva a jeho otec Jaroslav Rezník starší hodnotil Ľudovíta Štúra. G. Husáka obhajoval súčasný predseda a líder kandidátky KSS do eurovolieb Jozef Hrdlička.

Okrem umelcov, kňazov, vedcov a športovcov sa do rebríčka dostalo veľa politikov. Ku štyrom politikom v prvej desiatke (so Štúrom piatym) sa pridal aj bývalý premiér Vladimír Mečiar (15.) a dokonca traja aktívni politici: Robert Fico (35.), Andrej Kiska (55.) a Andrej Danko (58.).

### Prvých desať
Poradové čísla nominovaných osobností, ktoré postúpili do hlasovacej fázy na prvých desiatich miestach mali byť zverejnené počas vysielania a boli dostupné na Facebookovej stránke programu. Desať večerných programov na Jednotke, vždy v stredy od 20. februára do 24. apríla 2019 ich postupne predstavilo. Medzi top desiatimi osobnosťami, medzi ktorými je možné vyberať pri hlasovaní, sú: Jozef Gabčík, Anton Srholec, Peter Sagan, Andrej Hlinka, Cyril a Metod, Juraj Jánošík, Gustáv Husák, Alexander Dubček, Milan Rastislav Štefánik a Ľudovít Štúr.

Marika Gombitová po zverejnení prvej desiatky vyhlásila, že by chcela zo súťaže odstúpiť a prenechať tak miesto v top desiatke Jozefovi Gabčíkovi. Po konzultácii s britskou BBC bola táto zmena odobrená a od 9. januára 2019 0.00 hod. bolo možné posielať hlas Jozefovi Gabčíkovi. Ľuďom, ktorí už hlas Gombitovej poslali, boli vrátené peniaze.

thumb|right|Milan Rastislav Štefánik
thumb|right|Ľudovít Štúr
thumb|right|Anton Srholec

## Poradie
Je uvedená kompletná stovka s top desiatkou zverejnenou na galavečeri 1. mája 2019.

# Milan Rastislav Štefánik, astronóm, generál a politik (48 968 hlasov)
# Ľudovít Štúr, slovenský národný buditeľ (18 596 hlasov)
# Anton Srholec, kňaz (10 935 hlasov)
# Andrej Hlinka, kňaz a národovecký politik (6 996 hlasov)
# Cyril a Metod, vierozvestcovia (4 888 hlasov)
# Alexander Dubček, komunistický politik (4 575 hlasov)
# Gustáv Husák, komunistický politik, bývalý prezident ČSSR (4 236 hlasov)
# Jozef Gabčík, vojak (4 083 hlasov)
# Peter Sagan, cyklista (3 876 hlasov)
# Juraj Jánošík, zbojník (1 076 hlasov)
# Marika Gombitová, speváčka
# Jozef Kroner, herec
# Ján Kuciak, novinár
# Andy Warhol, priekopník pop-artu
# Vladimír Mečiar, bývalý premiér
# Jozef Ráž, spevák
# Pavol Demitra, hokejista
# Aurel Stodola, fyzik
# Móric Beňovský, cestovateľ
# Marek Hamšík, futbalista
# Pavol Országh Hviezdoslav, básnik
# Mária Terézia, uhorská kráľovná
# Milan Lasica, herec
# Jozef Dekret Matejovie, lesník
# Silvester Krčméry, lekár
# Štefan Banič, vynálezca
# Petra Vlhová, lyžiarka
# Štefan Kvietik, herec
# Stan Mikita, hokejista
# Jozef Murgaš, kňaz a vynálezca
# Milan Rúfus, básnik
# Ján Jesenský-Jessenius, lekár
# Michal Dočolomanský, herec
# Stanislav Štepka, herec  a režisér
# Robert Fico, súčasný premiér
# Július Satinský, herec
# Eugene Andrew Cernan, astronaut
# Adela Vinczeová, moderátorka
# František Dibarbora, herec
# Jozef Tomko, kardinál
# Ondrej Nepela, krasokorčuliar
# Janko Kráľ, básnik
# Martin Benka, maliar
# Jaroslav Filip, spevák
# Juraj Jakubisko, režisér
# Pribina, nitrianske knieža
# Róbert Bezák, arcibiskup
# Gabo Zelenay, športový komentátor
# Július Pántik, herec
# Vincent Hložník, maliar
# Iveta Radičová, bývalá premiérka
# Vladimír Dzurilla, hokejista
# Štefan Nosáľ, choreograf
# Ladislav Chudík, herec
# Andrej Kiska, bývalý prezident
# Ján Chryzostom Korec, kardinál
# Anton Bernolák, kňaz
# Andrej Danko, predseda parlamentu
# Katarína Kolníková, herečka
# Mikuláš Dzurinda, bývalý premiér
# Matej Hrebenda, kníhkupec
# Boris Filan, spisovateľ
# Peter Šťastný, hokejista
# Svätopluk, vládca Veľkej Moravy
# Ivan Krajíček, herec
# Vladimír Krčméry, lekár
# Peter Dvorský, operný spevák
# Miroslav Lajčák, minister zahraničných vecí
# Imrich Karvaš, prvý guvernér Slovenskej národnej banky
# Pavol Dobšinský, spisovateľ
# Milan Hodža, štátnik
# Milan Čič, politik
# Kamil Peteraj, textár
# Matej Bel, polyhistor a evanjelický kňaz
# Michal Kováč, prvý slovenský prezident
# Emília Vášáryová, herečka
# Mikuláš Galanda, maliar
# Karol Duchoň, spevák
# Samo Chalupka, básnik a evanjelický kňaz
# Karol Polák, športový komentátor
# Peter Bondra, hokejista
# Jozef Golonka, hokejista
# Dežo Ursíny, hudobník
# Anastasia Kuzminová, biatlonistka
# Miroslav Šatan, hokejista
# Rudolf Schuster, bývalý prezident
# Ladislav Medňanský, maliar
# Vavro Šrobár, politik
# Andrej Babiš, český premiér
# Miroslav Trnka, podnikateľ
# Ľudmila Podjavorinská, spisovateľ
# Matúš Čák Trenčiansky, uhorský šľachtic
# Roman Kaliský, spisovateľ
# Andrej Sládkovič, spisovateľ
# Dušan Jurkovič, architekt
# Ivan Bella, kozmonaut
# Jozef Bednárik, režisér
# Matej Korvín, uhorský kráľ
# Eva Siracká, lekárka
# Miroslav Válek, básnik

## Referencie

## Pozri aj
*  Il più grande italiano di tutti i tempi
*  Největší Čech
*  Unsere Besten
*  Suuret suomalaiset
*  Le Plus Grand Français de tous les temps
*  The Greatest American
*  El Español de la Historia
*  Great South Africans
*  Imia Rossii
*  100 Greatest Britons

## Externé odkazy

* Najväčší Slovák  na stránkach RTVS

Kategória:Televízne súťaže
Kategória:Slovenské osobnosti